බංකොලොත් බවින් මිදුණේ ඉන්දියාව දුන් හයියෙන්  ජනාධිපති රනිල් වික්රමසිංහ
බෙංගාල බොක්ක සහ ඒ අවට කලාපය මේ වන විට වර්ධනයේ මධ්යස්ථානයක් බවට පත්වෙමින් තිබෙන නිසා බිම්ස්ටෙක් BIMSTEC සංවිධානයේ වැදගත්කම දිනෙන් දින ඉහළ යමින් පවතින බවත් බිම්ස්ටෙක් සංවිධානයේ සාමාජිකයකු ලෙස ශ්රී ලංකාව ඉන්දියාව සමග සමීප ආර්ථික ඒකාබද්ධතාවයකින් යුතුව ජපානයේ සිට ඉන්දියාව දක්වා ආර්ථික සහයෝගිතා ගිවිසුම් ඇති කර ගැනීමට අපේක්ෂා කරන බවත් ජනාධිපති රනිල් වික්රමසිංහ මහතා පැවසීය ජනාධිපතිවරයා මේ අදහස් පළ කර සිටියේ 17 වැනිදා ගෝලීය දකුණේ හඬ සමුළුවේ රාජ්ය නායක සැසිය අනුරාධපුර ජනාධිපති මන්දිරයේ සිට මාර්ගගත ක්රමවේදය ඔස්සේ අමතමිනි තිරසර අනාගතයක් සඳහා සවිබල ගැන්වූ ගෝලීය දකුණක් යන තේමාව යටතේ තුන්වැනි වරට පැවත්වෙන මෙම සමුළුව ඉන්දීය අග්රාමාත්ය නරේන්ද්ර මෝදි මහතාගේ ප්රධානත්වයෙන් සහ රටවල් රැසක රාජ්ය නායකයන්ගේ සහභාගිත්වයෙන් ආරම්භ විය මෙහි දී අදහස් දැක්වූ ජනාධිපතිවරයා වැඩිදුරටත් සඳහන් කළේ බටහිරට තවදුරටත් ගෝලීය නායකත්වයේ ආධිපත්යය දැරීමට නොහැකි තැනකට ළඟා වී ඇති බවයි එවන් තත්ත්වයක් තුළ ගෝලීය දකුණ ශක්තිමත් කිරීමට ඉන්දියාව දරන උත්සාහය ප්රශංසනීය බව ද ජනාධිපතිවරයා කීවේය ගෝලීය දකුණේ හඬ සමුළුව ගෝලීය දකුණ මුහුණ දෙන බොහෝ ගැටලු සම්බන්ධයෙන් පොදු ස්ථාවරත්වයකට පැමිණීමට උපකාරී වන බව ද ජනාධිපතිවරයා පැවසීය ඉන්දු  ශ්රී ලංකා සබඳතාව පිළිබඳව ද මෙහිදී අදහස් දැක්වූ ජනාධිපතිවරයා ශ්රී ලංකාව සහ ඉන්දියාව අතර ඇති කරගත් දැක්ම ප්රකාශය දෙරට අතර පවතින ඓතිහාසික සහයෝගිතාව සිහිපත් කරන අතරම අනාගත සමීප සබඳතා සඳහා මාවත විවෘත කරන බවත් එය අවසානයේ බොහෝ ක්ෂේත්ර හරහා දෙරට අතර ශක්තිමත් ඒකාබද්ධතාවයකට හේතු වනු ඇති බවත් හෙතෙම පැවසීය එසේම ශ්රී ලාංකීය ජනතාව වසර දෙකක් පුරා මුහුණදුන් දුෂ්කරතා අවම කර ගනිමින් බංකොලොත් භාවයෙන් මිදීමට හැකි වූයේ ඉන්දීය අග්රාමාත්ය මෝදි මහතාගේ සහ ඉන්දියාවේ ත්යාගශීලීභාවය නිසා බව ද පැවසූ ජනාධිපතිවරයා ඒ වෙනුවෙන් සිය ස්තුතිය පිරිනමන්නේ යැයි ද කීවේය ගෝලීය දකුණේ හඬ සමුළුව ඇමතූ ජනාධිපතිවරයා වැඩිදුරටත් මෙසේද පැවසීය ගෝලීය දකුණේ හඬ පිළිබඳ තුන්වන මාර්ගගත සමුළුව පැවැත්වීම පිළිබඳව මා සියලු දෙනාට ස්තුතිවන්ත වෙනවා මෙම සමුළු මාලාව මඟින් අපට අපගේ දැක්ම පිළිබඳ අවබෝධයක් ලබා ගැනීමට මෙන්ම එකිනෙකා සමග සම්බන්ධ වීමට අවස්ථාව ලැබෙනවා ඒ වගේම මෙම සමුළුව ගෝලීය දකුණ මුහුණ දෙන බොහෝ ගැටලු සම්බන්ධයෙන් පොදු ස්ථාවරයකට පැමිණීමට අපට උපකාර කරනවා බටහිරට තවදුරටත් ගෝලීය නායකත්වයේ ආධිපත්යය දැරීමට නොහැකි තැනකට ළඟා වී ඇති අතර ඔවුන් මේ වන විට ගැටලුවේ කොටසක් බවට පත්ව සිටිනවා යුක්රේනය සහ ගාසා තීරය ඒ පිළිබඳ ප්රධාන උදාහරණ බවට පත්වෙනවා ඒ පිළිබඳ පෙර කථිකයන් විසින් අදහස් දැක්වූ නිසා මා ඒ පිළිබඳ සඳහන් කිරීමට බලාපොරොත්තු වන්නේ නැහැ මෙම සන්දර්භය තුළ ගෝලීය දකුණ ශක්තිමත් කිරීමට ඉන්දියාව දරන උත්සාහය අප අගය කළ යුතුයි ශ්රී ලංකාව සිය ආර්ථික ස්ථාවරත්වය ළඟා කර ගැනීමට මේ වන විට ගෙන ඇති පියවර ද මා මෙහිදී සඳහන් කිරීමට කැමතියි බංකොලොත්භාවයෙන් මිදීම සඳහා ශ්රී ලංකාව නිල ණයහිමි රටවල් සහ චීන එක්සිම් බැංකුව ජාත්යන්තර මූල්ය අරමුදල ලෝක බැංකුව සහ ආසියානු සංවර්ධන බැංකුව සමග ගිවිසුම්වලට එළැඹ සිටිනවා ශ්රී ලාංකීය ජනතාව වසර දෙකක් පුරා මුහුණදුන් දුෂ්කරතා අවම කර ගනිමින් බංකොලොත් භාවයෙන් මිදීමට අපට හැකි වූයේ ඉන්දීය අග්රාමාත්ය නරේන්ද්ර මෝදි මහතාගේ සහ ඉන්දියාවේ ත්යාගශීලීභාවය නිසා බවද මම මෙම අවස්ථාවෙහිදී සඳහන් කළ යුතුයි අපගේ රටවල් දෙක විසින් එකඟ වූ දැක්ම ප්රකාශය අප දෙරට අතර වසර 2000කට අධික කාලයක් පුරා පවතින සහයෝගිතාව සිහිපත් කරන අතරම අනාගත සමීප සබඳතා සඳහා මාවත විවෘත කර තිබෙනවා මෙය අවසානයේ බොහෝ ක්ෂේත්ර හරහා අපගේ රටවල් දෙක අතර ගැඹුරු ඒකාබද්ධතාවයකට හේතු වනු ඇති මේ වන විට අප විස්තීරණ ආර්ථික හා තාක්ෂණික ගිවිසුමකට එළැඹීමේ අවසන් අදියරට ළඟා වී සිටිනවා විදුලිය ප්රවාහන සහ ගොඩබිම් සම්බන්ධතාව ඇති කිරීම ආරම්භ කරන අතර අප එකඟ වූ අනෙකුත් ව්යාපෘති මෙන්ම ත්රිකුණාමල වරාය සංවර්ධනය කෙරෙහි ද අවධානය යොමු කර තිබෙනවා මෙම ව්යාපෘති අපගේ දැනුම හා තාක්ෂණය වැඩිදියුණු කිරීමට උපකාරී වන අතර ඩිජිටල් ආර්ථිකයක් කරා යෑමට ද ශ්රී ලංකාවට හැකි වෙනවා ඒ වෙනුවෙන් ඉන්දියාව ලබා දෙන සහය පිළිබඳව ද මාගේ කෘතඥතාව පළ කරනවා බෙංගාල බොක්ක සහ ඒ අවට කලාපය පිළිබඳව ද මා යමක් සඳහන් කළ යුතුයි අප මේ වන විට වර්ධනයේ මධ්යස්ථානයක් බවට පත්වෙමින් සිටිනවා එනිසා බිම්ස්ටෙක් BIMSTEC සංවිධානයේ වැදගත්කම දිනෙන් දින ඉහළ යමින් පවතිනවා බිම්ස්ටෙක් සංගමයේ සාමාජිකයකු ලෙස ශ්රී ලංකාව ඉන්දියාව සමග සමීප ආර්ථික ඒකාබද්ධතාවයකින් යුතුව ජපානයේ සිට ඉන්දියාව දක්වා ආර්ථික සහයෝගිතා ගිවිසුම් ඇති කර ගැනීම අරමුණු කරගනිමින් කලාපීය විස්තීරණ ආරථික හවුල්කාරීත්වයෙහි RCEP සාමාජිකත්වය ලබා ගැනීමට අපේක්ෂා කරනවා බෙංගාල බොක්ක කලාපය අපේ ආර්ථිකයේ දියුණුවට අත්යවශ්ය බව අප පිළිගන්නවා මා කථා කිරීමට අදහස් කළ බොහෝ මාතෘකා පිළිබඳ දැනටමත් පෙර කථිකයන් බොහෝ දේ සඳහන් කළා නමුත් මා මෙහිදී යමක් සඳහන් කිරීමට කැමතියි සෝවියට් දේශයේ බිඳවැටීම ශිෂ්ටාචාර ගැටුම ඉතිහාසයේ අවසානය වැනි අදහස්වලින් හැඩගැසුණු බටහිර ආධිපත්යය පෙන්නුම් කළ 1989 වසරෙන් පසු යුගය දැන් අවසන් වෙමින් පවතිනවා මෙම සමුළුව හා මේ සමාන රැස්වීම් බි්රක්ස් සංවිධානයේ සහ ඨ20 කණ්ඩායමේ ව්යාප්තිය මඟින් ගෝලීය දකුණට උරුමයක් ලබා දෙන නව පිළිවෙළකට මග සලසනවා නිදහස ලැබූ දා සිට අප්රිකානුආසියාතික රටවල් එකතු කිරීමට පියවර ගත් ඉන්දියාවට අප සියලු දෙනා අතර සමීප සමගිය ඇති කිරීම සඳහා මේ වන විට ඉටු කරන කාර්යභාරය වෙනුවෙන් මම ස්තුතිවන්ත වෙනවා